റഷ്യന് സര്വകലാശാലയിലെ വെടിവയ്പ്പ് പരിക്കേറ്റവരുടെ എണ്ണം ഉയര്ന്നു മോസ്കോ: റഷ്യയിലെ പേം സര്വകലാശാലയിലുണ്ടായ വെടിവയ്പ്പില് പരിക്കേറ്റവരുടെ എണ്ണം 47 ആയി. പ്രാദേശിക ആരോഗ്യമന്ത്രാലയം മേധാവി അനസ്താസിയ ക്രൂട്ടനാണ് ഇക്കാര്യ അറിയിച്ചത്.തിങ്കളാഴ്ച ഒരു വിദ്യാര്ഥിയാണ് സര്വകലാശാലയില് വെടിവയ്പ്പ് നടത്തിയത്. സംഭവത്തില് ആറ് പേര് കൊല്ലപ്പെട്ടിരുന്നു. പോലീസുമായുള്ള ഏറ്റുമുട്ടലില് ഇയാള്ക്കും പരിക്കേറ്റിരുന്നു.അക്രമിയുടെ വിശദവിവരങ്ങളോ ആക്രമണകാരണമോ അധികൃതര് വ്യക്തമാക്കിയിട്ടില്ല. കറുത്ത വസ്ത്രം ധരിച്ച് ഹെല്മറ്റും അണിഞ്ഞാണ് അക്രമി കാന്പസിലെത്തിയത്. സര്വകലാശാലയിലെ ഇന്ത്യന് വിദ്യാര്ഥികള് സുരക്ഷിതരാണ്.അക്രമിയില്നിന്ന് രക്ഷപ്പെടാന് വിദ്യാര്ഥികള് കെട്ടിടത്തിന്റെ ജനലില്നിന്ന് താഴേക്ക് ചാടുന്ന ദൃശ്യങ്ങള് സമൂഹമാധ്യമങ്ങളില് പ്രചരിച്ചിരുന്നു. ഒട്ടേറെ വിദ്യാര്ഥികളും ജീവനക്കാരും മുറികള് അടച്ച് അകത്ത് കഴിഞ്ഞുകൂടുകയും ചെയ്തു.നായാട്ടിന് ഉപയോഗിക്കുന്ന തോക്കാണ് അക്രമിയുടെ കൈവശം ഉണ്ടായിരുന്നത്. വെടിവയ്പിനെക്കുറിച്ച് വിവരം ലഭിച്ചശേഷം കാന്പസിലെത്തിയ ട്രാഫിക് പോലീസിനുനേരേയും അക്രമി വെടിയുതിര്ത്തു. 12,000 ഓളം കുട്ടികള് പഠിക്കുന്ന സര്വകലാശാലയില് ആക്രമണസമയത്ത് മൂവായിരത്തോളം പേരുണ്ടായിരുന്നു.